એથ્લેટ્સ વિલેજઃ અઢારમાં એશિયાઈ રમતોત્સવમાં કુલ 45 જેટલા દેશોમાંથી 10,000થી વધુ એથ્લેટ્સ જકાર્તામાં પધારશે. આ બધા એથ્લેટ્સને રહેવા માટે જકાર્તામાં કેમેરોન વિસ્તારમાં આવેલ 10 હેક્ટરમાં એથ્લેટ્સ વિલેજ તૈયાર કરવામાં આવ્યું છે. એથ્લેટ્સ વિલેજમાં 10 ટાવર્સ બાંધવામાં આવ્યાં છે, જેમાં કુલ 7424 એપાર્ટમેન્ટ છે. એથ્લેટ્સ વિલેજનું બાંધકામ ઇન્ટરનેશનલ ઓલિમ્પિક કમિટીના સ્ટાન્ડર્ડ પ્રમાણે કરવામાં આવ્યું છે, જ્યાં વધુમાં વધુ 22,272 એથ્લેટ્સને રાખી શકાય તેવી સગવડ રાખવામાં આવી છે, જ્યારે પાલેમ્બંગમાંના જકાબેરિંગ સ્પોર્ટ સિટીની અંદર પણ એથ્લેટ્સ વિલેજ બનાવ્યું છે, જ્યાં 3000 જેટલા એથ્લેટ્સ અને ઓફિશિયલ્સ રહી શકશે.